Ing pembrantasan korupsi, sing paling narik kawigatèn yaiku wiwit kasilé KPK ngadili gémbong méga korupsi E-KTP, Setya Novanto (SN)sing kasusra minangka politikus ka­wakan lan lihai. SN, tilas Ketum Golkar lan tilas Ketua DPR wis kasil dilungguhaké minangka terdakwa ing Pengadilan Tipikor Jakarta. Bab iku nyata dudu gawéyan sepélé lan gam­pang kanggoné KPK bisané kasil, nganti ngerigaké sakabèhing daya lan tenaga ngadhepi SN sing uga wis nggunakaké ma­néka taktik lan strategi hukum, nanging kasil dimentahaké déning KPK.
